„Vi regnede ikke med at de mediterende i den grad var i stand til at styre deres bevidsthed” (hjerneforsker Troels Kjær, Kennedy Instituttet)
Nu ønskede forskerne at se, om der var forskel på hjernens aktivitet under de forskellige dele af Yoga Nidra. Da det første billede blev taget, oplevede forsøgspersonen sin krop, specielt de forskellige områder af ansigtet. Næste billede blev taget under oplevelsen af glæde og lykke, det tredje under oplevelsen af en sommerdag på landet, og det fjerde i slutningen af Yoga Nidra under oplevelsen af „hvem er jeg”.
Efter behandlingen af alle data fremstod to grupper af billeder: Det viste sig at de mere „konkrete” opgaver, som oplevelsen af kroppen og landskabet, aktiverede nogenlunde de samme områder i hjernen (fig. 4); og de mere „abstrakte” opgaver, som lykke og hvem er jeg, aktiverede andre områder (fig. 3).
Unfortunately in this abstract the scientists have not clarified that, what they call the “meditation“, is actually the Yoga Nidra. However, this is clear in the paper itself.
Og som lægerne sagde: „Det viser at de 1,5 kg (hjernemasse) med det ukendte indhold kan styre sin egen aktivitet på en forbløffende præcis måde. Set med holistiske øjne tyder det på, at sjæl og legeme optræder som en helhed.”
På dette billede er det forhjernen, der står for den overordnede styring og er aktiv. Den er bl.a. med til at sørge for at vi kan fungere i et komplekst samfund, da den „tager stilling” til signaler fra de dybere følelsesmæssige og instinktive dele af hjernen.
Hjernestammen og lillehjernen er også aktive, dette tyder på at man er „parat til handling”.
Dette billede er skabt på grundlag af målingerne under oplevelsen af lykke og til sidst i afspændingen under oplevelsen af identitet, af at hvile i sit eget centrum. Under disse „abstrakte oplevelser” i Yoga Nidra var især centret for tale- og sprogforståelse aktivt.
Her er altså „ny” verden at udforske. Det kan gøres ved at foretage målinger, og ved at kombinere målingerne med den beskrivelse som den mediterende giver af det han eller hun oplever undervejs.